CELEX: 62010FN0079
Language: mt
Date: 2010-09-17 00:00:00
Title: Kawża F-79/10: Rikors ippreżentat fis- 17 ta’ Settembru 2010 — Dubus vs Il-Kummissjoni

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/66
            
         Rikors ippreżentat fis-17 ta’ Settembru 2010 — Dubus vs Il-Kummissjoni
   (Kawża F-79/10)
   ()
   2010/C 301/107
   Lingwa tal-kawża: il-Franċiż
   
      Partijiet
   
   
      Rikorrent: Charles Dubus (Tervuren, il-Belġju) (rappreżentanti: E. Boigelot u S. Woog, avukati)
   
      Konvenuta: Il-Kummissjoni Ewropea
   
      Suġġett
   
   L-annullament tad-deċiżjoni tal-konvenuta li ma tinkludix ir-rikorrent fil-lista ta’ uffiċjali promossi fil-grad AST4/C taħt il-proċedura ta’ promozzjoni 2009 u talba għal kumpens għad-dannu morali subit.
   
      Talbiet tar-rikorrent
   
   
               —
            
            
               tannulla d-deċiżjoni tal-Kummissjoni, ippubblikata fl-20 ta’ Novembru 2009, li ma tinkludix ir-rikorrent fil-lista ta’ uffiċjali promossi mill-grad AST3/4 fil-grad AST4/C taħt il-proċedura ta’ promozzjoni 2009;
            
         
               —
            
            
               bħala konsegwenza ta’ dan l-annullament, twettaq mill-ġdid eżami komparattiv tal-merti tar-rikorrent u tal-kandidati l-oħra taħt il-proċedura ta’ promozzjoni 2009 u tippromwovi lir-rikorrent fil-grad AST4C b’effett retroattiv mill-1 ta’ Jannar 2009 kif ukoll il-ħlas ta’ interessi fuq l-arretrati tar-remunerazzjoni bir-rata stabbilita mill-Bank Ċentrali Ewropew għall-operazzjonijiet ewlenin ta’ rifinanzjament, mill-1 ta’ Jannar 2009, miżjuda b’żewġ punti, mingħajr ma tikkuntesta l-promozzjoni ta’ uffiċjali oħra promossi u li l-ismijiet tagħhom huma inklużi fil-lista ppubblikata fl-20 ta’ Novembru 2009;
            
         
               —
            
            
               tikkundanna lill-Kummissjoni tħallas lir-rikorrent l-ammont ta’ EUR 3 500 bħala kumpens għad-dannu morali subit minħabba li ma ġiex promoss fl-1 ta’ Jannar 2009, bla ħsara għall-possibbiltà li din is-somma tiġi miżjuda matul il-proċeduri;
            
         
               —
            
            
               tikkundanna lill-Kummissjoni Ewropea għall-ispejjeż.